Afrikaans: As ’n jong kunstenaar is Luc Peire (1916-1994) beïnvloed deur die ekspressionisme, maar teen 1955, toe hy Mwinda Mingi geskilder het, het sy werk al oorwegend abstrak geword. Die Lingala-titel van die werk suggereer dat hierdie verskuiwing kon plaasgevind het tydens sy reis in die Kongo en kritici het dikwels aangevoer dat die skilder se persepsie van die plattelandse lewe in Afika ’n afdoende impak op sy nuwe styl gehad het. Hierdie aanname verg egter grondige ondersoek wat die breër konteks van Belgiese koloniale kuns, Peire se kontak met modernistiese kunstenaars, die omstandighede van sy geïsoleerde lewe as ’n inwonende skilder, die geleidelike ontwikkeling van sy abstrakte idioom en die dubbelsinnige ontvangs van sy nuwe werk onder uitgewekenes en Belgiese kritici, in ag neem. Die catalogue raisonné van sy oeuvre noem 1398 skilderye, waarvan sestig deur Afrika geïnspireer is.